
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
SC2018-14527/20.06.2018

RAPORT DE SPECIALITATE
Privind schimbarea destinaţiei a unei  părţi din corpul de clădire cu destinaţia de Cămin  nr.1, respectiv parter şi etajul I  cu suprafaţa  de 843,39 mp, care aparţine Colegiului Tehnic „AZUR”, situat în Timişoara, str. Calea  Martirilor  nr. 64 şi atribuirea acestuia în folosinţă  gratuită  către  Inspectoratul  de Poliţie Judeţean Timiş pentru desfăşurarea activităţii Secţiei nr.  2 Poliţie

     Având în vedere Expunerea de motive nr. SC2018- 14527/20.06.2018 a Primarului Municipiului Timişoara şi proiectul de hotărâre  privind schimbarea destinaţiei a unei  părţi din corpul de clădire cu destinaţia de Cămin nr.1, respectiv parter şi etajul I cu suprafaţa de 843,39 mp, care aparţine Colegiului Tehnic „AZUR”, situat în Timişoara, str. Calea Martirilor nr. 64 şi atribuirea acestuia în folosinţă  gratuită către Inspectoratul de Poliţie Judeţean Timiş pentru desfăşurarea activităţii Secţiei nr. 2 Poliţie, 
    Facem următoarele precizări:
      Clădirile şi terenul în care funcţionează Colegiul Tehnic„AZUR” Timişoara fac parte din domeniul public al Municipiului Timişoara.        
     Inspectoratul de Poliţie Judeţean Timiş –Secţia  nr.2,  a  ocupat spaţiul în suprafaţă de 843,39 situat la parterul şi la etajul I al Căminul nr. 1  cu P+3 etaje  al Colegiului Tehnic „Azur” din anul 2009, în baza contractelor de  închiriere  încheiate cu unitatea de învăţământ.
     Din data de 01.07.2013, Inspectoratul de Poliţiei Judeţean Timiş –Secţia nr. 2  a încheiat contract de închiriere  cu Municipiul Timişoara, în baza HCLMT  335/2013  a cărui valabilitate a încetat  la data de 30.06.2017.
      Prin adresa nr.186871/15.06.2017, înregistrată la Municipiul Timişoara sub nr.SC2017-14713 din 15.06.2017, Inspectoratul de Poliţie Judeţean Timiş a solicitat atribuirea acestui spaţiu în folosinţă gratuită.
    Solicitarea Inspectoratului de Poliţie Judeţean Timiş a fost analizată  în sedinţa din data de 01.11.2017 a Comisiei de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea Municipiului Timisoara, care  a fost de acord cu solicitarea acestuia, cu condiţia obţinerii  avizului conform al Ministrului Educaţiei Naţionale, privind  schimbarea  destinaţiei spaţiului.
     Prin HCLMT nr. 426/21.11.2017,Consiliul Local al Municipiului Timisoara a aprobat propunerea de schimbare a destinaţiei spaţiului în suprafaţă de 843,39 mp din Căminul nr. 1  cu P+3E al Colegiului Tehnic Azur, situat în Timişoara, str. Calea Martirilor nr. 64, în vederea atribuirii în folosinţă gratuită către Inspectoratul  de Poliţie Judeţean Timiş, pentru desfăşurarea activităţii Secţiei nr.2, pe o perioada de 4 ani.
Spaţiul  în suprafaţă totală de 843,39  mp din Căminul nr. 1 cu P+3 etaje, propus pentru  schimbarea destinaţie  este dispus astfel:
    - 257,11 mp la parter
        - 586,28 mp  la etajul I
     Ministrul Educaţiei Naţionale a emis Avizul conform nr.9555/05.06.2018 privind schimbarea  destinaţiei pe o perioadă de 4 ani, a unei  părţi din corpul de clădire cu destinaţia de Cămin  nr.1, respectiv parter şi etajul I  cu  suprafaţa  desfăşurată  de 843,39 mp,  care aparţine Colegiului Tehnic „AZUR”, situat în Timişoara, str. Calea  Martirilor  nr. 64, din spaţiu de învăţământ, în spaţiu necesar desfăşurării activităţii Secţiei  nr. 2 Poliţie.
     Schimbarea destinaţiei şi atribuirea în folosinţă gratuită a părţi din corpul de clădire cu destinaţia de Cămin nr.1, respectiv parter şi etajul I  cu suprafaţa  desfăşurată de 843,39 mp, care aparţine Colegiului Tehnic „AZUR”, situat în Timişoara, str. Calea  Martirilor  nr. 64, va opera de la data intrării în vigoare a hotărârii Consiliului Local până la data 05.06.2022, dată la care expiră Avizul conform nr. 9368/16.05.2018 al Ministrului Educaţiei Naţionale.
     Faţă de cele prezentate mai sus şi ţinând cont de prevederile art. 874 din Codul civil şi de prevederile  art. 124 din Legea administraţiei publice locale nr. 215/2001;
  - apreciem că proiectul de hotărâre privind schimbarea destinaţiei a unei  părţi din corpul de clădire cu destinaţia de Cămin nr.1, respectiv parter şi etajul I cu suprafaţa de 843,39 mp, care aparţine Colegiului Tehnic „AZUR”, situat în Timişoara, str. Calea Martirilor nr.64 şi atribuirea acestuia în folosinţă  gratuită  către  Inspectoratul  de Poliţie Judeţean Timiş pentru desfăşurarea activităţii Secţiei nr.2 Poliţie, îndeplineşte condiţiile pentru a fi supus dezbaterii Consiliului Local al Municipiului Timişoara.
    -  Schimbarea destinaţiei şi atribuirea în folosinţă gratuită a părţi din corpul de clădire cu destinaţia de Cămin nr.1, respectiv parter şi etajul I cu suprafaţa desfăşurată de 843,39 mp, care aparţine Colegiului Tehnic „AZUR”, situat în Timişoara, str. Calea  Martirilor  nr. 64, va opera de la data intrări în vigoare a hotărârii Consiliului Local până la data 05.06.2022, dată la care expiră Avizul conform nr. 9368/16.05.2018 al Ministrului Educaţiei Naţionale.

